CELEX: C2005/082/04
Language: et
Date: 2005-04-02 00:00:00
Title: Euroopa Kohtu (teine koda) 13. jaanuari 2005. aasta otsus kohtuasjas C-84/03: Euroopa Ühenduste Komisjon versus Hispaania Kuningriik (Liikmesriigi kohustuste rikkumine — Direktiivid 93/36/EMÜ ja 93/37/EMÜ — Riiklikud lepingud — Riiklike tarnelepingute ja ehitustöölepingute sõlmimise kord — Kohaldamisala — Tellija mõiste — Avaliku võimu organite vahelised koostöölepingud — Lepingu mõiste — Direktiivis nimetamata juhtudel läbirääkimistega menetluse kasutamine)

2.4.2005   
            
            
               ET
            
            
               Euroopa Liidu Teataja
            
            
               C 82/2
            
         
      EUROOPA KOHTU
   
   (teine koda)
   13. jaanuari 2005. aasta otsus
   kohtuasjas C-84/03: Euroopa Ühenduste Komisjon versus Hispaania Kuningriik (1)
   
   (Liikmesriigi kohustuste rikkumine - Direktiivid 93/36/EMÜ ja 93/37/EMÜ - Riiklikud lepingud - Riiklike tarnelepingute ja ehitustöölepingute sõlmimise kord - Kohaldamisala - Tellija mõiste - Avaliku võimu organite vahelised koostöölepingud - Lepingu mõiste - Direktiivis nimetamata juhtudel läbirääkimistega menetluse kasutamine)
   (2005/C 82/04)
   Kohtumenetluse keel: hispaania
   Kohtuasjas C-84/03: Euroopa Ühenduste Komisjon (esindajad K. Wiedner ja G. Valero Jordana) v. Hispaania Kuningriik (esindaja S. Ortiz Vaamonde), mille esemeks on EÜ artikli 226 alusel 26. veebruaril 2003 esitatud liikmesriigi kohustuste rikkumise hagi, tegi Euroopa Kohus (teine koda) koosseisus: koja esimees C. W. A. Timmermans ning kohtunikud R. Schintgen, J. Makarczyk (ettekandja), G. Arestis ja J. Klučka; kohtujurist J. Kokott, kohtusekretär R. Grass, 13. jaanuaril 2005 otsuse, mille resolutiivosa on järgmine:
   
               1)
            
            
               Kuna Hispaania Kuningriik ei ole oma õiguskorda õigesti üle võtnud nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord, ja nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord ja eriti,
               
                           —
                        
                        
                           kuna 16. juuni 2000. aasta Ley de Contractos de las Administraciones Públicas (seadus avaliku võimu poolt sõlmitud lepingute kohta) kodifitseeritud versiooni, mis on heaks kiidetud 16. juunil 2000. aasta Real Decreto Legislativo'ga 2/2000, kohaldamisalast, täpsemalt selle seaduse artikli 1 lõikest 3 on välja jäetud eraõiguslikud isikud, kes vastavad mõlema nimetatud direktiivi artikli 1 punkti b teise lõigu esimeses, teises ja kolmandas taandes nimetatud tingimustele,
                        
                     
                           —
                        
                        
                           kuna sama seaduse artikli 3 lõike 1 punkti c kohaldamisalast on täielikult välja jäetud avaliku võimu ja teiste avalik-õiguslike isikute vahel sõlmitud koostöölepingud ja seega ka need lepingud, mis on riiklikud lepingud samade direktiivide mõttes, ja
                        
                     
                           —
                        
                        
                           kuna nimetatud seaduse artikli 141 punktis a ning artikli 182 punktides a ja g on lubatud läbirääkimistega menetluse kasutamine kahel juhul, mida nimetatud direktiivid ette ei näe,
                        
                     siis on Hispaania Kuningriik rikkunud nimetatud direktiividest tulenevaid kohustusi.
            
         
               2)
            
            
               Jätta kohtukulud Hispaania Kuningriigi kanda.
            
         
      (1)   ELT C 101, 26.4.2003.